CELEX: 32018R0264
Language: fi
Date: 2018-02-19 00:00:00
Title: Neuvoston asetus (EU) 2018/264, annettu 19 päivänä helmikuuta 2018, tuotantomaksujen sekä lisämaksun laskemiseen tarvittavan kertoimen vahvistamisesta sokerialalla markkinointivuodeksi 1999/2000 sekä tuotantomaksujen vahvistamisesta sokerialalla markkinointivuodeksi 2000/2001

23.2.2018   
            
            
               FI
            
            
               Euroopan unionin virallinen lehti
            
            
               L 51/1
            
         NEUVOSTON ASETUS (EU) 2018/264,
   annettu 19 päivänä helmikuuta 2018,
   tuotantomaksujen sekä lisämaksun laskemiseen tarvittavan kertoimen vahvistamisesta sokerialalla markkinointivuodeksi 1999/2000 sekä tuotantomaksujen vahvistamisesta sokerialalla markkinointivuodeksi 2000/2001
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Neuvoston asetuksen (EY) N:o 2038/1999 (1) 33 artiklan 8 kohdassa ja 34 artiklan 5 kohdassa komissio valtuutettiin vahvistamaan yksityiskohtaiset säännöt, jotka koskivat sokerialan yhteisen markkinajärjestelyn puitteissa toimivilta kiintiön haltijoilta perittäviä perustuotantomaksuja ja lisämaksun laskemiseen tarvittavaa kerrointa.
            
         
               (2)
            
            
               Komission asetuksissa (EY) N:o 2267/2000 (2) ja (EY) N:o 1993/2001 (3) vahvistettiin tuotantomaksut ja lisämaksun laskemiseen tarvittava kerroin sokerialalla.
            
         
               (3)
            
            
               Sokerialan yhteisen markkinajärjestelyn uudistuksen yhteydessä asetus (EY) N:o 2038/1999 kumottiin ja korvattiin neuvoston asetuksella (EY) N:o 1260/2001 (4). Asetus (EY) N:o 1260/2001 kumottiin ja korvattiin neuvoston asetuksella (EY) N:o 318/2006 (5). Asetuksella (EY) N:o 318/2006, joka sittemmin kumottiin ja sisällytettiin neuvoston asetukseen (EY) N:o 1234/2007 (6), korvattiin järjestelmä, jossa sokeriala rahoitti tuotantokiintiöjärjestelmän joustavilla tuotantomaksuilla, uudella tuotantomaksujärjestelmällä, jonka tarkoituksena on rahoittaa sokerialalla sokerialan yhteisestä markkinajärjestelystä aiheutuvat menot. Euroopan parlamentin ja neuvoston asetuksen (EU) No 1308/2013 (7) nojalla, joka kumosi ja korvasi asetuksen (EY) N:o 1234/2007, tätä väliaikaista tuotantomaksua sovellettiin 30 päivään syyskuuta 2017 saakka.
            
         
               (4)
            
            
               Unionin tuomioistuin julisti 9 päivänä helmikuuta 2017 antamallaan tuomiolla asiassa C-585/15, Raffinerie Tirlemontoise (8) asetukset (EY) N:o 2267/2000 ja (EY) N:o 1993/2001 pätemättömiksi. Kyseisessä tuomiossa tuomioistuin totesi, että asetuksen (EY) N:o 2038/1999 33 artiklan 1 kohtaa on tulkittava siten, että keskimääräisen tappion laskemiseksi on tarpeen jakaa kyseisen säännöksen soveltamisalaan kuuluvien tuotteiden vientitukiin liittyvien todellisten kustannusten kokonaismäärä kyseisten tuotteiden vietyjen määrien kokonaismäärällä riippumatta siitä, onko kyseisille määrille tosiasiallisesti maksettu vientitukea vai ei.
            
         
               (5)
            
            
               Tuomioistuin totesi myös, että asetuksen (EY) N:o 2038/1999 33 artiklan 2 kohtaa on tulkittava siten, että tuotantomaksujen kokonaismäärän laskemiseksi on otettava huomioon keskimääräinen tappio, joka lasketaan jakamalla kyseisen säännöksen soveltamisalaan kuuluvien tuotteiden vientitukiin liittyvien todellisten kustannusten kokonaismäärä kyseisten tuotteiden vietyjen määrien kokonaismäärällä riippumatta siitä, onko kyseisille määrille tosiasiallisesti maksettu vientitukea vai ei.
            
         
               (6)
            
            
               Jotta tuomioistuimen tuomiota voidaan noudattaa, on tarpeen vahvistaa tuotantomaksut ja lisämaksut aiheelliselle tasolle.
            
         
               (7)
            
            
               ”Keskimääräinen tappio” on eritoten laskettava jakamalla maksettujen tosiasiallisten vientitukien kokonaismäärä niiden tuotteiden viedyillä kokonaismäärillä, joille vientitukea voitiin maksaa, riippumatta siitä, vietiinkö tuotteet vientituella vai ilman. Tuomioistuimen täsmentämän menetelmän soveltaminen johtaa markkinointivuosien 1999/2000 ja 2000/2001 tuotantomaksuilla katettavien ”keskimääräisen tappion” ja ”kokonaistappion” huomattavaan pienenemiseen.
            
         
               (8)
            
            
               Markkinointivuosien 1999/2000 ja 2000/2001 tuotantomaksujen tarkistaminen vaikuttaa määrään, joka sokerintuottajien on maksettava juurikkaanviljelijöille sen erotuksen vuoksi, joka oli A- tai B-maksun enimmäismäärän ja kyseisten, asianomaisina markkinointivuosina perittyjen tuotantomaksujen välillä.
            
         
               (9)
            
            
               Sokerinvalmistajat maksoivat sokerialalla vuoteen 2006 voimassa olleen sokerialan yhteisen markkinajärjestelyn sääntöjen mukaisesti tuotantomaksun, mutta perivät näistä kustannuksista 60 prosenttia takaisin juurikkaanviljelijöiltä maksamalla juurikkaasta alhaisemman hinnan. Jos tuotantomaksut vahvistettiin pienemmiksi kuin A- tai B-maksun enimmäistaso (eli 2 tai 37,5 prosenttia valkoisen sokerin interventiohinnasta), asetuksen (EY) N:o 2038/1999 36 artiklan 2 kohdan mukaan sokerinvalmistajien oli maksettava sokerijuurikkaan myyjille 60 prosenttia kyseisen maksun enimmäismäärän ja tosiasiallisesti perittävän perustuotantomaksun tai B-maksun välisestä erotuksesta.
            
         
               (10)
            
            
               Sen vuoksi olisi vahvistettava tarkistetut määrät, jotka sokerinvalmistajien olisi maksettava takaisin sokerijuurikkaan myyjille. Sokerijuurikkaan myyjille olisi palautettava ainoastaan vanhojen ja uusien määrien välinen erotus.
            
         
               (11)
            
            
               Markkinointivuoden 1999/2000 osalta kokonaistappio, jota maksut eivät kata ja joka on laskettu uudelleen tuomioistuimen täsmentämän menetelmän mukaisesti, on 66 941 664 euroa. Sen vuoksi olisi vahvistettava asetuksen (EY) N:o 2038/1999 34 artiklan 2 kohdassa tarkoitettu kerroin, jota olisi sovellettava kyseiseen markkinointivuoteen takautuvasti.
            
         
               (12)
            
            
               Markkinointivuoden 2000/2001 osalta kokonaistappio, jota maksut eivät kata ja joka on laskettu uudelleen tuomioistuimen täsmentämän menetelmän mukaisesti, on 49 376 802 euroa.
            
         
               (13)
            
            
               Oikeusvarmuuden vuoksi ja jotta eri jäsenvaltioiden asianomaisia talouden toimijoita kohdeltaisiin yhdenmukaisesti, on tarpeen asettaa päivämäärä, jona tässä asetuksessa vahvistetut maksut olisi viimeistään vahvistettava neuvoston asetuksen (EU, Euratom) N:o 609/2014 (9) 2 artiklan 2 kohdan toisessa ja kolmannessa alakohdassa tarkoitetulla tavalla. Tätä määräaikaa ei kuitenkaan tulisi soveltaa, jos jäsenvaltioiden on kansallisen lainsäädännön mukaan suoritettava maksu asianomaisille toimijoille kyseisen päivämäärän jälkeen.
            
         
               (14)
            
            
               Asetuksilla (EY) N:o 2267/2000 ja (EY) N:o 1993/2001 vahvistettuina sokerialan tuotantomaksuina aiheettomasti maksettujen määrien ja tässä asetuksessa säädettyjen maksujen välinen erotus olisi palautettava.
            
         
               (15)
            
            
               Tuomioistuimen tuomiosta seuraa, että oikaistuja tuotantomaksuja olisi sovellettava samoista päivämääristä kuin maksuja, jotka julistettiin pätemättömiksi. Tässä asetuksessa vahvistettua tuotantomaksujen ja lisämaksujen laskentaa olisi näin ollen sovellettava asetusten (EY) N:o 2267/2000 ja (EY) N:o 1993/2001 voimaantulosta alkaen,
            
         ON HYVÄKSYNYT TÄMÄN ASETUKSEN:
   1 artikla
   1.   Sokerialan tuotantomaksut markkinointivuosien 1999/2000 ja 2000/2001 osalta vahvistetaan liitteessä olevassa 1 kohdassa.
   2.   Markkinointivuoden 1999/2000 lisämaksun laskemiseen tarvittava kerroin vahvistetaan liitteessä olevassa 2 kohdassa.
   3.   Määrät, jotka sokerinvalmistajien on maksettava markkinointivuodelta 2000/2001 sokerijuurikkaan myyjille A- ja B-maksujen vuoksi, vahvistetaan liitteessä olevassa 3 kohdassa.
   2 artikla
   1.   Asetuksen (EU, Euratom) N:o 609/2014 2 artiklan 2 kohdan toisessa ja kolmannessa alakohdassa tarkoitettu vahvistamisen päivämäärä tässä asetuksessa vahvistetuille maksuille on viimeistään 30 päivä syyskuuta 2018, paitsi jos talouden toimijoiden takaisin perimiä aiheettomasti maksettuja määriä koskevan kansallisen lainsäädännön soveltaminen estää jäsenvaltioita noudattamasta tätä määräaikaa.
   2.   Asetuksilla (EY) N:o 2267/2000 ja (EY) N:o 1993/2001 vahvistettujen maksujen ja tämän asetuksen 1 artiklassa säädettyjen maksujen välinen erotus on palautettava asianmukaisesti perustellun hakemuksen perusteella niille talouden toimijoille, jotka suorittivat maksuja markkinointivuosien 1999/2000 ja 2000/2001 osalta.
   3 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   Sen 1 artiklaa sovelletaan
   
               —
            
            
               13 päivästä lokakuuta 2000 markkinointivuoden 1999/2000 osalta,
            
         
               —
            
            
               12 päivästä lokakuuta 2001 markkinointivuoden 2000/2001 osalta.
            
         
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä helmikuuta 2018.
      
         
            Neuvoston puolesta
         
         
            Puheenjohtaja
         
         R. PORODZANOV
      
   
   
      (1)  Neuvoston asetus (EY) N:o 2038/1999, annettu 13 päivänä syyskuuta 1999, sokerialan yhteisestä markkinajärjestelystä (EYVL L 252, 25.9.1999, s. 1).
   
      (2)  Komission asetus (EY) N:o 2267/2000, annettu 12 päivänä lokakuuta 2000, tuotantomaksujen ja lisämaksun kertoimen laskemisen vahvistamisesta sokerialalla markkinointivuodeksi 1999/2000 (EYVL L 259, 13.10.2000, s. 29).
   
      (3)  Komission asetus (EY) N:o 1993/2001, annettu 11 päivänä lokakuuta 2001, sokerialan tuotantomaksumäärien vahvistamisesta markkinointivuodeksi 2000/2001 (EYVL L 271, 12.10.2001, s. 15).
   
      (4)  Neuvoston asetus (EY) N:o 1260/2001, annettu 19 päivänä kesäkuuta 2001, sokerialan yhteisestä markkinajärjestelystä (EYVL L 178, 30.6.2001, s. 1).
   
      (5)  Neuvoston asetus (EY) N:o 318/2006, annettu 20 päivänä helmikuuta 2006, sokerialan yhteisestä markkinajärjestelystä (EUVL L 58, 28.2.2006, s. 1).
   
      (6)  Neuvoston asetus (EY) N:o 1234/2007, annettu 22 päivänä lokakuuta 2007, maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) (EUVL L 299, 16.11.2007, s. 1).
   
      (7)  Euroopan parlamentin ja neuvoston asetus (EU) N:o 1308/2013, annettu 17 päivänä joulukuuta 2013, maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta (EUVL L 347, 20.12.2013, s. 671).
   
      (8)  Unionin tuomioistuimen tuomio, 9.2.2017, Raffinerie Tirlemontoise, C-585/15, ECLI:EU:C:2017:105.
   
      (9)  Neuvoston asetus (EU, Euratom) N:o 609/2014, annettu 26 päivänä toukokuuta 2014, perinteisten, ALV- ja BKTL-perusteisten omien varojen käyttöön asettamisessa sovellettavista menetelmistä ja menettelystä sekä käteisvarojen saamiseksi toteutettavista toimenpiteistä (EUVL L 168, 7.6.2014, s. 39).
   
      LIITE
      
                  1)
               
               
                  Edellä 1 artiklan 1 kohdassa tarkoitetut sokerialan tuotantomaksut
                  
                               
                           
                           
                              Markkinointi-vuosi 1999/2000
                              (euroa tonnilta)
                           
                           
                              Markkinointi-vuosi 2000/2001
                              (euroa tonnilta)
                           
                        
                              
                                          a)
                                       
                                       
                                          Valkoista sokeria A- ja B-sokerin perustuotantomaksuna
                                       
                                    
                           
                              12,638
                           
                           
                              12,638
                           
                        
                              
                                          b)
                                       
                                       
                                          Valkoista sokeria B-sokerin B-maksuna
                                       
                                    
                           
                              236,963
                           
                           
                              111,114
                           
                        
                              
                                          c)
                                       
                                       
                                          Kuiva-ainetta A- ja B-isoglukoosin perustuotantomaksuna
                                       
                                    
                           
                              5,330
                           
                           
                              5,330
                           
                        
                              
                                          d)
                                       
                                       
                                          Kuiva-ainetta B-isoglukoosin B-maksuna
                                       
                                    
                           
                              99,425
                           
                           
                              46,636
                           
                        
                              
                                          e)
                                       
                                       
                                          Sokeri/isoglukoosi-ekvivalenttina ilmaistua kuiva-ainetta A- ja B-inuliinisiirapin perustuotantomaksuna
                                       
                                    
                           
                              12,638
                           
                           
                              12,638
                           
                        
                              
                                          f)
                                       
                                       
                                          Sokeri/isoglukoosi-ekvivalenttina ilmaistua kuiva-ainetta B-inuliinisiirapin B-maksuna
                                       
                                    
                           
                              236,963
                           
                           
                              111,114
                           
                        
            
                  2)
               
               
                  Edellä 1 artiklan 2 kohdassa tarkoitettu lisämaksun laskemiseen tarvittava kerroin markkinointivuodeksi 1999/2000: 0,10034
               
            
                  3)
               
               
                  Edellä 1 artiklan 3 kohdassa tarkoitettu määrä, joka sokerintuottajien on maksettava juurikkaanviljelijöille B-maksun enimmäismäärän ja tosiasiallisesti perityn määrän välisen erotuksen osalta
                  
                               
                           
                           
                              Markkinointi-vuosi 2000/2001
                              (euroa tonnilta)
                           
                        
                              Vakiolaatuinen B-juurikas
                           
                           
                              9,816